ঘটনাস্থলে ব্যাপক তল্লাশি ও উদ্ধার অভিযান শুরু করা হয়েছে। ইতোমধ্যে ডুবে যাওয়া একজন পুরুষ ও দুই বালকের মৃতদেহ উদ্ধার করা হয়েছে। চলতি বছরে গ্রিসের উপকূলে শরণার্থীবাহী নৌকাডুবির এটি সবচেয়ে বড় ঘটনা বলে ধারণা করা হচ্ছে। উত্তর এজিয়ান সাগরের লেসবস দ্বীপটি তুরস্কের উপকূল থেকে ১০ কিলোমিটারেও কম দূরত্বে অবস্থিত। ইউরোপীয় ইউনিয়নের প্রান্তসীমার এ দ্বীপটি মহাদেশটিতে প্রবেশের দরজা হয়ে দাঁড়িয়েছে।